**אוגוסט הראשון, הנסיך הבוחר מסקסוניה** (**August, Kurfürst von Sachsen**, ‏ 31 ביולי 1526 – 11 בפברואר 1586) היה נסיך בוחר של סקסוניה מבית וטין.

ביוגרפיה
--------

### בצעירותו

אוגוסט נולד בפרייברג ב-31 ביולי 1526, כבנם הצעיר והשלישי (אך השני ששרד) של היינריך הרביעי, דוכס סקסוניה וקתרינה ממקלנבורג. בשל כך הוא השתייך לענף האלברטיני של משפחת וטין. הוא גדל כלותרני, קיבל חינוך איכותי ולמד באוניברסיטת לייפציג.

כאשר הדוכס היינריך הלך לעולמו בשנת 1541, הוא ציווה כי אדמותיו תתחלקנה שווה בשווה בין שני בניו; אולם, בשל העובדה שצוואתו נגדה את החוק האלברטיני, היא לא נתמלאה, והדוכסות עברה כמעט בשלמותה לאחיו המבוגר, מוריץ. ברם, אוגוסט נותר ביחסים ידידותיים עם אחיו, ועל מנת לקדם את עמדתו העביר זמן מה בחצרו של הקיסר פרדיננד הראשון, שליט הקיסרות הרומית הקדושה, שמקום מושבו היה בווינה.

ב-7 באוקטובר 1548 נשא לו אוגוסט בטורגאו לאישה את אנה מדנמרק, נסיכת הבוחר מסקסוניה, בתם של כריסטיאן השלישי, מלך דנמרק ודורותיאה מסקסוניה-לאוונבורג. הם קבעו את מקום מושבם בווייסנפלס. לזוג נולדו חמישה-עשר ילדים, רק ארבעה מהם (אליזבת, כריסטיאן, דורותיאה ואנה) הגיעו לבגרות.

עם נישואיו, חש אוגוסט עד מהרה ברצון לחזק את מעמדו. כתוצאה מכך, מוריץ התייחס בנדיבות לאחיו ומינה אותו לעוצר של סקסוניה בשנת 1552 בימי העדרו. אוגוסט שהה בביקור בדנמרק עת הלך מוריץ לעולמו, ביולי 1553, והוא ירש את מקומו כנסיך הבוחר מסקסוניה.

### שלטונו

עם עלותו לשלטון השלים אוגוסט עם יוהאן פרידריך מסקסוניה, שהיה הנסיך הבוחר מסקסוניה עד להדחתו בידי קרל החמישי, קיסר האימפריה הרומית הקדושה לאחר המלחמה השמלקלדית. בנוסף, עקב חששו של אוגוסט ממלחמות שעלולות לגרום לו לאבד את נסיכות הבוחר מסקסוניה, דחף אוגוסט לפשרה בין הקתולים לפרוטסטנטים, ואכן בשנת 1555 נחתם שלום אאוגסבורג. בשנת 1566 ניסה יוהאן פרידריך השני, דוכס סקסוניה בסיוע כמה אצילים להחזיר לידיו את הנחלות שאיבד אביו, אולם, המרד נכשל בשנת 1567 בסיוע מקסימיליאן השני, קיסר האימפריה הרומית הקדושה, ויוהאן פרידריך נשלח לכלא עד למותו בשנת 1595.

בשנת 1573 מת יוהאן וילהלם, דוכס סקסוניה-ויימאר, ואוגוסט מונה לעוצר הדוכסות, ובתמורה קיבל לידיו את אזור העיר מנספלד. בנוסף, על ידי כספו הצליח אוגוסט לקנות שטחים הסמוכים לנחלותיו ולהציב את נאמניו בתפקידים שונים במדינות הסמוכות.

ב-1 באוקטובר 1585 מתה אשתו אנה מדנמרק, נסיכת הבוחר מסקסוניה, וב-3 בינואר 1586 התחתן אוגוסט עם אגנס הדוויג מאנהלט, בתו של יואכים ארנסט, נסיך אנהלט, אולם, ב-11 בפברואר באותה שנה מת אוגוסט, ובמקומו עלה לשלטון בנו כריסטיאן הראשון, הנסיך הבוחר מסקסוניה.

משפחתו
------

ב-7 באוקטובר 1548 התחתן אוגוסט עם אנה מדנמרק, נסיכת הבוחר מסקסוניה, בתם של כריסטיאן השלישי, מלך דנמרק ודורותיאה מסקסוניה-לאוונבורג, ממנה נולדו לו 15 ילדים:

* יוהאן היינריך, נסיך סקסוניה (1550)
* אלאונורה מסקסוניה (1551–1553)
* אליזבת מסקסוניה (1552–1590), התחתנה עם יוהאן קזימיר מפפאלץ-זימרן
* אלכסנדר, נסיך הכתר של סקסוניה (1554–1565)
* מגנוס מסקסוניה (1555–1558)
* יואכים מסקסוניה (1557)
* הקטור מסקסוניה (1558–1560)
* כריסטיאן הראשון, הנסיך הבוחר מסקסוניה (1560–1591), התחתן עם סופיה מברנדנבורג
* מריה מסקסוניה (1562–1566)
* דורותיאה מסקסוניה (1563–1587), התחתנה עם היינריך יוליוס, דוכס בראונשווייג-לינבורג
* אמליה מסקסוניה (1565)
* אנה מסקסוניה (1567–1613), התחתנה עם יוהאן קזימיר, דוכס סקסוניה-קובורג
* אוגוסט מסקסוניה (1569–1570)
* אדולף מסקסוניה (1571–1572)
* פרידריך מסקסוניה (1575–1577)
* סידוני מסקסוניה (1575-1518)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרידריך השני, הנסיך הבוחר מסקסוניה |   | מרגרטה מאוסטריה |   | ייז'י מפודבראדי, מלך בוהמיה |   | קוניגונדה משטרנברג |   | היינריך הרביעי, דוכס מקלנבורג-ורלה |   | דורותיאה מברנדנבורג |   | אריך השני, דוכס פומרניה |   | סופיה מפומרניה-שטולפ |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | אלברכט השלישי, דוכס סקסוניה |   |   |   |   |   | סידוניה מפודבראדי |   |   |   |   |   | מגנוס השני, דוכס מקלנבורג-שוורין וגיסטרוב |   |   |   |   |   | סופיה מפומרניה-וולגשט |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | היינריך הרביעי, דוכס סקסוניה |   |   |   |   |   |   |   |   |   |   |   |   |   | קתרינה ממקלנבורג |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אוגוסט הראשון, הנסיך הבוחר מסקסוניה** |
|

קישורים חיצוניים
----------------

ויקישיתוף מדיה וקבצים בנושא **אוגוסט הראשון, הנסיך הבוחר מסקסוניה** בוויקישיתוף
* אוגוסט הראשון, הנסיך הבוחר מסקסוניה, באתר "Find a Grave" (באנגלית)
* אוגוסט הראשון, הנסיך הבוחר מסקסוניה, באתר אנציקלופדיה בריטניקה (באנגלית)

|  |
| --- |
| **אוגוסט הראשון, הנסיך הבוחר מסקסוניה**  בית וטין  נולד:31 ביולי 1526 מת:11 בפברואר 1586 |
| **מוריץ** | **נסיכות הבוחר מסקסוניה  1553–1586** | **כריסטיאן הראשון** |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5024582
* GND: 119458446
* ICCU: RMLV057284
* ISNI: 0000 0001 0885 8309
* LCCN: nr95031287
* NKC: ola2008481413
* NTA: 126682801
* RKD: 443512
* SELIBR: 279078
* SUDOC: 083624376
* VcBA: 495/130473
* VIAF: 292190655
* WorldCat: lccn-nr95031287

 |